Valtioneuvoston päätös alkoholiliikkeen järjestämisestä 1919
Valtioneuvoston pöytäkirja, tehty

Sosialiministeriöstä

tapahtuneessa esittelyssä tammikuun 28 päivänä 1919.

Läsnä: Pääministeri Ingman ja Ministerit Tulenheimo, Wuolle, Soininen, Brander, Wennola, Stjernvall ja Erkko.

…………………

Protokollasihteeri Mannisen esittelyn päätyttyä tuli kutsuttaessa saapuville v. t. Kanslisti Eskelä ja esitteli:

1. Kysymyksen alustaviin toimenpiteisiin ryhtymisestä kieltolain pohjalla tapahtuvan alkoholiliikkeen järjestämistä varten.

Luettiin:

minkä jälkeen Valtioneuvosto päätti

1) että valtio ryhtyy alkoholipitoisten aineiden valmistuksesta ja varastossa pidosta 29 päivänä toukokuuta 1917 annetun asetuksen 5 §:n 1 momentin mukaisesti harjoittamaan alkoholin ja alkoholipitoisten aineiden valmistusta ja maahantuontia lääkinnöllisiin, teknillisiin ja tieteellisiin tarkoituksiin omaan laskuunsa;

2) että paloviinan valmistuksesta puunjalostustehtaiden jäteaineista päätetään erikseen;

3) että hankitaan asiantuntijain selvitys alkoholin valmistuksesta sahajauhoista;

4) että Sosialiministeriölle annetaan toimeksi tiedustella, millä ehdoilla voitaisiin vuokrata valtiolle yksi tai useampia hiivatehtaita ja tehdä asiasta aikanaan esitys Valtioneuvostolle; ja

5) että Sosialihallitukselle annetaan näiden päätösten pohjalla tehtäväksi yksityiskohtaisen ehdotuksen laatiminen asetus- ja toimintaohje-ehdotukseksi siitä, kuinka valtion harjoittama alkoholiliike on järjestettävä sekä siitä, miten paloviina-asiain tarkastajan, viinapolttimoiden ja väkiviinatehdasten ylikontrollöörien ynnä mallasjuomain valmistuksen ylikontrollöörin ja asistentin virkojen suhteen on meneteltävä.

</div>

Lähde
 Kansallisarkistossa oleva valtioneuvoston pöytäkirjat I 1919 (Ca:1), sivu 609. Digitoitu asiakirja.

Valtioneuvoston päätökset
Valtion alkoholiliike
1919